
_START_ARTICLE_
Ferie
_START_SECTION_
Ferieloven
_START_PARAGRAPH_
I Danmark er ferie for lønmodtagere på arbejdsmarkedet reguleret af Ferieloven._NEWLINE_Den opererer med begrebene optjeningsår og ferieår. _NEWLINE_Optjeningsåret følger kalenderåret og er den periode i en ansættelse, hvor der opnås ret til feriedage, og hvor der evt. indbetales penge til ferien. _NEWLINE_Ferieåret følger ikke kalenderåret, men går fra 1. maj til 30. april, og det er der, man kan få udbetalt pengene, som er opsparet i optjeningsåret. _NEWLINE_De feriedage man optjener i 20x5 (optjeningsåret), afholdes i ferieåret 1. maj 20x6 til 30. april 20x7.